Príloha č. 2
Informácia o spracovaní odpadu

 (podľa vyhlášky č. 399/2005 Z.z. v platnom znení)

Za odpady spojené s nakladaním s hybridmi geneticky modifikovanej cukrovej repy H7-1 môžu byť považované

Ü zvyšky osiva po sejbe,
Ü odpad s obsahom semien a materiálu so schopnosťou regenerácie po čistení techniky, náradia a oblečenia,
Ü odpady z monitorovacích aktivít (vybehlice, kvetné byle vybehlíc),
Ü zvyšky rastlín a odpadová voda z odberu vzoriek a
Ü rastlinný materiál (listy a korene) po ukončení poľnej skúšky.

Zvyšky osiva po sejbe sa spracujú ako odpad, alebo sa prebalia na spätné odoslanie v označených  a riadne uzatvorených obaloch do laboratórií SESVanderHave  v Tienen (Belgicko) podľa pracovných inštrukcií vydaných Spoločnosťou SESVanderHave.

Odpad z čistenia techniky, náradia a oblečenia s obsahom semien alebo materiálu so schopnosťou regenerácie sa zozbiera a spracuje ako odpad, alebo v prípade semien sa prebalí a transportuje späť do Tienen (Belgicko) spolu s príslušnou sprievodnou dokumentáciou (EMTF). Materiál so schopnosťou regenerácie (kŕčky a vrcholové listy repy so zvyškami koreňa) sa zlikviduje rozptýlením a zaoraním priamo na pokusnom pozemku.

Odpad z monitorovacích aktivít, ako vybehlice a burinné rastliny repy, sa likviduje po mechanickom zneškodnení rozptýlením a zaoraním priamo na pokusnom pozemku. Ak je potrebné, môže sa tento odpad zneškodniť aj chemicky použitím vhodného herbicídu. V prípade málo pravdepodobného výskytu rastlín nesúcich semená sa tieto umiestnia do jám hlbokých 50 cm, spália sa a prekryjú zeminou.

Zvyšky rastlín a odpadová voda z odberu vzoriek počas zberu sa rozptýlia na ploche a zapracujú do pôdy na mieste zámerného uvoľnenia.

Odpad pri ukončení skúšky (po zbere), t.j. korene a vrcholové listy cukrovej repy sa likvidujú mechanickým rozrušením diskovaním a zaoraním priamo na pokusnom pozemku.

Nakladanie s odpadmi vrátane likvidácie materiálu geneticky modifikovanej kukurice bude riadne evidované.

V Piešťanoch, dňa 19.12. 2012

.................................................
doc. RNDr. Ján Kraic, PhD.
riaditeľ CVRV Piešťany